|  |  |
| --- | --- |
|  | PATVIRTINTA  Telšių l-d „Saulutė“ direktoriaus  2019 m. rugsėjo 2 d.  įsakymu Nr. V- 111 |

**TELŠIŲ LOPŠELIO-DARŽELIO,,SAULUTĖ“ IKIMOKYKLINIO UGDYMO MOKYTOJO PADĖJĖJO PAREIGYBĖS APRAŠYMAS NR. 11**

**I SKYRIUS**

**PAREIGYBĖ**

1. Ikimokyklinio ugdymo mokytojo padėjėjas. Pareigybės grupė – 4 kvalifikuoti darbininkai. Profesijos kodas –531101. Pareigybės lygis – C.

**II SKYRIUS**

**SPECIALŪS REIKALAVIMAI AUKLĖTOJO PADĖJĖJO PAREIGAS EINANČIAM DARBUOTOJUI**

2. Ikimokyklinio ugdymo mokytojo padėjėjas turi atitikti šiuos specialius reikalavimus:

2.1. turėti ne žemesnį, kaip vidurinį išsilavinimą, išklausęs privalomojo higienos įgūdžių mokymo bei privalomojo pirmosios pagalbos mokymo programas ir turėti tai patvirtinančius žinių atestavimo pažymėjimus, praėjęs medicininę apžiūrą, nesergantis psichinėmis ligomis ir neturintis teistumo bei gebantis tinkamai bendrauti su vaikais.

3. Ikimokyklinio ugdymo mokytojo padėjėjas privalo išmanyti:

3.1. lopšelio-darželio struktūrą, darbo organizavimą;

3.2. reikalavimus, susijusius su vaiko sveikatos apsauga;

3.3. higienos reikalavimus;

3.4. tvarkomų patalpų priežiūros bei valymo tvarką;

3.5. reikalavimus lovos ir kitiems skalbiniams, jų keitimo terminus;

3.6. lopšelio-darželio įrengimų, inventoriaus paskirtį, jų priežiūros ir naudojimo taisykles;

3.7. baldų priežiūros reikalavimus, grupės interjero ir gėlių priežiūros ypatumus;

3.8. darbuotojų saugos ir sveikatos, priešgaisrinės, civilinės saugos reikalavimus;

3.9. Auklėtojo padėjėjas privalo vadovautis Lietuvos Respublikos įstatymu 1995 m. liepos 3 d. Nr. I-983 „Dėl Jungtinių Tautų vaiko teisių konvencijos ratifikavimo“, Lietuvos Respublikos Vyriausybės nutarimais, lopšelio-darželio nuostatais, lopšelio-darželio direktoriaus įsakymais, įstaigos vidaus tvarkos taisyklėmis, ikimokyklinės įstaigos higienos normomis ir taisyklėmis, darbuotojų saugos ir sveikatos, priešgaisrinės saugos instrukcijomis, šiuo pareigybės aprašymu.

**III SKYRIUS**

**AUKLĖTOJO PADĖJĖJO PAREIGAS EINANČIO DARBUOTOJO FUNKCIJOS**

4. Ikimokyklinio ugdymo mokytojo padėjėjas šias funkcijas:

4.1. talkina mokytojai priimant vaikus, ugdomosios veiklos, įvairių renginių metu, ruošiantis ir grįžtant iš pasivaikščiojimų (lopšelio ir antros jaunesniosios grupės auklėtojos padėjėjas padeda prižiūrėti vaikus lauko žaidimo aikštelėje), lydi vaikus į ekskursijas, plaunant rankas prieš valgį, ruošiantis miegoti;

4.2. prižiūri jam priskirtų patalpų sanitarinę-higieninę būklę, prižiūri ir plauna grindis, valo langus, prižiūri baldus, kad nebūtų išlindusių vinių, atplaišų. Valo dulkes nuo palangių, spintelių, žaislų lentynų. Plauna žaislus. Rūpinasi gėlių priežiūra. Naudoja dulkių siurblį, griežtai laikydamasis jo eksploatavimo taisyklių ir įsitikinęs, kad jis techniškai tvarkingas;

4.3. užtikrina vaikų maitinimą – atneša į grupę maistą iš virtuvės ir patiekia vaikams nustatytu dienos maitinimo laiku, esant reikalui padeda pamaitinti vaikus; vaikams pavalgius nurenka indus ir nuvalo stalus;

4.4. plauna indus laikantis indų plovimo instrukcijos;

4.5. vėdina patalpas, nuolat seka patalpų temperatūrą, apšvietimą;

4.6. keičia lovų ir kitus skalbinius nustatytais terminais arba esant reikalui;

4.7. kloja vaikams lovas ir palaiko aplinką, tinkamą vidurdienio miegui;

4.8. padeda vaikams nusirengti ir apsirengti po pietų miego, susišukuoti, esant reikalui perrengia vaikų apatinius ir viršutinius rūbus;

4.9. padeda vaikams plautis rankas prieš valgį, apsilankius tualete ir kiekvienu kitu būtinu atveju;

4.10. rūpinasi vaikų savitvarka;

4.11. apžiūri žaidimų aikštelę, smėlio dėžę ar nėra joje stiklo šukių ar aštrių daiktų, vasaros laikotarpiu palaisto smėlį;

4.12. informuoja direktoriaus pavaduotoją ūkiui ir bendriesiems klausimams apie baldų, sienų, durų, santechninių ir kitų įrengimų gedimus.

|  |
| --- |
|  |

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Data Parašas Vardas, pavardė